[{"text_idx": "#000001", "text": "Sakanako Mankomunitateko eta Altsasuko Udaleko Berdintasun zerbitzuek X. Lilasterketa, Sakanako emakumeak martxan! antolatu dute martxoaren 26an, igandea. Oinezko eta bizikleta martxa 09:30ean aterako da Irurtzundik eta 16:30ean iritsiko da Altsasura. Ziorditik ere Altsasura martxa eginen dute, 15:25ean. Ondoren, Lilasterketaren amaiera festa izanen da Altsasuko Foru plazan; ekitaldia, merendua, batukada feministarekin eta Pantxika Lamurren ikuskizunarekin. Parte hartzeko derrigorrezkoa da aurretik izena ematea berdintasuna@altsasu.net edo berdintasuna@sakana-mank.eus epostara mezu bat bidaliz edo Sakanako Mankomunitateko webguneko formularioaren bidez."}]